9 Lerato, e lego “setlemo se se phethagetšego sa botee,” ke seka se bohlokwahlokwa lenyalong. (Bakol. 3:14) Lerato la kgonthe le a gola ge banyalani ba dutše ba phela gotee, go sa šetšwe gore go na le lethabo goba mathata bophelong. E ba bagwera ba bagolo kudu e bile ba tšeela godimo nako yeo ba e fetšago ba le gotee. Manyalo a bjalo ga a matlafatšwe ke ditiro tše sego kae tše dikgolo, go etša ge di bontšhwa difiliming, eupša a matlafatšwa ke ditiro tše dinyenyane, tše bjalo ka go gokarelana, go botšana mantšu a botho, go direlana dilo tše kgahlišago, go myemyela goba go botšišana ge e ba le hlwele gabotse. Dilo tše tše dinyenyane di ka kgatha tema e kgolo lenyalong. Monna yo mongwe yo a nago le nywaga e 19 a le lenyalong le le thabilego o re yena le mosadi wa gagwe ba leletšana megala goba go romelana melaetša mo letšatšing “go fo kwa kamoo dilo di sepelago ka gona.”